RESOLUCIÓN do 30 de decembro de 2025 pola que se resolven as solicitudes das axudas destinadas ao fomento da utilización de instalacións e equipamentos en común en réxime asociativo, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2025 (código de procedemento MR323C).
Consellería do Medio Rural — III. Outras disposicións — 21/01/2026

A Orde do 21 de agosto de 2025 establece as bases reguladoras das axudas destinadas ao fomento da utilización de instalacións e equipamentos en común en réxime asociativo, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e convócaas para o ano 2025 (código de procedemento MR323C) (DOG núm. 172, do 8 de setembro).
A concesión das subvencións, segundo establecen as bases reguladoras, efectuarase mediante concorrencia competitiva.
De conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións convocadas mediante concorrencia competitiva deben ser obxecto de publicación no
Diario Oficial de Galicia
, a cal producirá os mesmos efectos da notificación.
Unha vez rematada a fase de instrución das solicitudes recibidas, aplicados os criterios de prioridade e formulada a proposta de resolución, a persoa titular da Dirección Xeral de Gandaría, Agricultura e Industrias Agroalimentarias, por delegación da persoa titular da consellería, procede a resolver a convocatoria.
Por outra parte, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Por todo o indicado,
Primeiro. Conceder as axudas destinadas ao fomento da utilización de instalacións e equipamentos en común en réxime asociativo, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2025 (código de procedemento MR323C), aos solicitantes que se relacionan no anexo I, polas contías que se reflicten no anexo, e con cargo á aplicación orzamentaria: 15.04.712B.772.0, código de proxecto 2024 00096, para os anos 2025, 2026 e 2027.
Esta axuda está cofinanciada nun nun 60 % con fondos Feader, nun 12 % pola Administración xeral do Estado e nun 28 % pola Xunta de Galicia, no marco do Plan estratéxico da política agraria común de España 2023-2027, dentro da intervención contida no Plan estratéxico da política agraria común de España 2023-2027 (PEPAC): Intervención 68411 «Axudas a investimentos produtivos en explotacións agrarias vinculadas a contribuír á mitigación-adaptación ao cambio climático e uso eficiente dos recursos naturais», Subintervención 68411_03 Equipamentos en común. Estas axudas teñen como finalidade:
– Contribuír á adaptación ao cambio climático e á súa mitigación, entre outras cousas reducindo as emisións de gases de efecto invernadoiro e mellorando a captura de carbono, así como promover a enerxía sustentable.
– Promover o desenvolvemento sustentable e a xestión eficiente de recursos naturais como a auga, o solo e o aire, por exemplo, reducindo a dependencia química.
Segundo. Denegar as solicitudes de subvención que se relacionan no anexo II.
Terceiro. Informar as entidades beneficiarias que figuran no anexo I desta resolución do seguinte:
a) As condicións de aplicación a estas axudas son con carácter xeral as establecidas na Orde desta consellería do 21 de agosto de 2025 que regula estas axudas e, supletoriamente, as establecidas na normativa autonómica, estatal e comunitaria aplicable.
b) Para a concesión desta axuda e o establecemento das súas características tívose en conta a información e a documentación incluída coa solicitude de axuda. Toda alteración das condicións iniciais para a concesión das axudas previstas na orde de convocatoria e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
c) Todas as persoas beneficiarias deberán executar os investimentos e solicitar o pagamento no prazo máximo de 24 meses desde concesión da axuda.
d) Tendo en conta o anterior, ante a posibilidade de que se executen as actuacións subvencionadas ao longo de diferentes anualidades, establécense os seguintes prazos límite en función de cando se finalice a execución da actuación subvencionada:
a. Para as actuacións finalizadas antes do 1 de novembro de 2026, o prazo límite para solicitar o pagamento finaliza o 15 de novembro de 2026.
b. Para as actuacións finalizadas entre o 1 de novembro de 2026 e os 24 meses desde a concesión, o prazo límite para solicitar o pagamento finaliza aos 24 meses da concesión.
e) O período durante o que deben destinar os bens ao fin concreto é de 5 anos desde o pagamento da axuda á persoa beneficiaria ou 3 anos no caso de pemes.
Cuarto. Contra a presente resolución, que pon fin á vía administrativa, poderá interpoñerse potestativamente recurso de reposición perante a conselleira do Medio Rural, no prazo dun mes, contado a partir do día seguinte ao da súa notificación, ou directamente recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses a partir do día seguinte ao da súa notificación, consonte o disposto no artigo 46 da Lei 29/1998, do 13 de xullo, reguladora da xurisdición contencioso-administrativa, sen prexuízo de que os interesados poidan exercitar calquera outro dereito que consideren pertinente.
Santiago de Compostela, 30 de decembro de 2025
b. Carácter colectivo do investimento, entendido como a xeración dun produto que será empregado polos titulares das explotacións agrarias asociadas.
c. Localización do investimento nunha zona de montaña.
d. Órgano de goberno cunha porcentaxe de mulleres igual ou superior ao 50 %.
e. Localización do investimento nunha zona distinta á de montaña.
a. Asociacionismo de titulares de explotacións agrarias.
b. Carácter colectivo do investimento, entendido como a xeración dun produto que será empregado polos titulares das explotacións agrarias asociadas.
c. Localización do investimento nunha zona de montaña.
d. Órgano de goberno cunha porcentaxe de mulleres igual ou superior ao 50 %.
e. Localización do investimento nunha zona distinta á de montaña.